Temple Bar (London)
Temple Bar (slobodno prevedeno Pregrada kod Templara) je spomenik koji se nalazi u srcu Londona na granici Citya i Westminstera.

Ista ulica istočno od Temple Bara u Londonskom Cityu zove se Fleet Street, a zapadno od njega u Westminsteru ulica Strand.

Historija 
Temple Bar koji je ime dobio po obližnjoj crkvi Temple, nekoć je obilježavao zapadnu granicu grada. Orginalno se nalazio izvan gradskih bedema, i razdvajao je trgovački od političkog centra Engleske – City of Westminster. 

Današnji spomenik koji staji na sredini ulice nema nikakve veze sa prošlošću jer je onaj najstariji bio samo obični lanac razapet između dva drvena stupića. Umjesto lanca su 1351. podignuta kamena ulazna vrata, zdanje koji je na katu imalo mali zatvor. Njih je 1670. temeljno restaurirao Christopher Wren, sljedećih pola vijeka bila su grozno mjesto na kojem su izlagane odrubljene glave izdajnika.

Stalni rast prometa po viktorijanskim ulicama, pretrpanim kolima i kočijama koje vuku konji, doveo je do pritužbi da jeTemple Bar usko grlo, koje koči trgovinu u Londonskom Cityu. Zbog tog je 1878. odlučeno da se sruši i premjesti na imanje Henrya Bruca Meuxa u Hertfordshire.

Kameni spomenik-stup na čijem se vrhu koči krilati zmaj, koji danas obilježava to mjesto, podigao je 1880. Horace Jones ispred Palače kraljevskog suda.

Orginalna gradska vrata su kasnije vraćena u Londonski City, ali ne na mjesto gdje su nekad bila, već pored Katedrale Svetog Pavla na trg Parternoster.

Izvori

Vanjske veze 

 Temple Bar 

Građevine u Londonu
Historija Londona